jkorsvik/nowiki_second_scrape_merged huggingface dataset:
Danny Federici

Daniel Paul «Danny» Federici (født 23. januar 1950 i Flemington i New Jersey i USA, død 17. april 2008) var en amerikansk musiker. Han var mest kjent for å spille orgel, klokkespill og trekkspill i Bruce Springsteens The E Street Band og var med på å gi bandet den klassiske E Street-lyden. Federici og Springsteen begynte å spille i band sammen allerede i 1969 og jobbet sammen i nesten 40 år. Da The E Street Band ble dannet i 1972 var Federici et sentralt medlem.
Han ga ut to soloalbum med instrumental jazz. Det første, som fikk navnet Flemington etter hans hjemsted, ble utgitt i 1997. Det andre ble gitt ut i 2004 med navnet Sweet.
I 2005 ble det påvist at han hadde hudkreft. Grunnet behandling tok han permisjon fra den pågående turneen med Springsteen og The E Street Band fra november 2007 men var tilbake 20. mars 2008 i Indianapolis på det som skulle bli hans siste konsert. Under permisjonen ble Federici foreløpig erstattet av Charles Giordano. Bruce Springsteen var sterkt preget da dødsfallet ble kjent, og valgte derfor å utsette to konserter i Fort Lauderdale og Orlando, Florida. 
Federici døde 17. april 2008 i New York etter tre års kamp mot hudkreften.


== Diskografi ==
2005 Out Of A Dream
2004 Sweet
1997 Flemington


== Referanser ==


== Eksterne lenker ==
Offisielt nettsted 
(en) Danny Federici – kategori av bilder, video eller lyd på Commons 
(en) Danny Federici på Internet Movie Database 
(en) Danny Federici hos The Movie Database 
(en) Danny Federici på Discogs 
(en) Danny Federici på MusicBrainz 
(en) Danny Federici på AllMusic 
The E Street Band
Dave Farrell

David Michael Farrell (født 8. februar 1977 i Plymouth, Massachusetts, USA) er en amerikansk plateprodusent, musiker og bassist i alternativ rock/nu metal-bandet Linkin Park, bedre kjent under navnet «Phoenix». Han har tidligere vært med i bandet Tasty Snax. Farrell spiller ikke bare bassgitar, men også elektrisk gitar, cello, fiolin og kontrabass.


== Bakgrunn ==
Da Farrell var fem år gammel flyttet familien til Mission Viejo i California, der han fullførte high school. Han studerte videre ved University of California, Los Angeles, der han ble uteksaminert i 1999. I studietiden spilte Farrell i et kristent ska/punk-band kalt Tasty Snax, og han spilte regelmessig sammen med Brad Delson på hybelen. Det var umulig for Farrell å være aktivt med i bandet som Delson hadde startet med noen venner, han skulle på turné med Tasty Snax. Delsons band utviklet seg til Linkin Park. 
Farrel ble bandets bassgitarist etter at det hadde skiftet navn til Snax, men forlot det igjen i 2000 for å gå inn i Linkin Park som bassgitarist på heltid. Et annet av Snax' medlemmer, Mark Fiore, ble Linkin Parks video-mann. I innlegget til CD-en Reanimation bruker Farrell en Ernie Ball Music Man bassgitar. 
Inspirasjonen får Farrell fra sin mor og sin eldre bror, og dessuten Weezer, The Beatles, the Deftones, The Roots, Bob Marley, Sarah McLachlan, Hughes & Wagner og Harrod & Funck.
28. desember 2002 giftet han seg, og i 2007 ble han far. 


== Eksterne lenker ==
(en) Linkin Park – kategori av bilder, video eller lyd på Commons 
(en) Dave Farrell på Internet Movie Database 
(en) Dave Farrell hos The Movie Database 
(en) Dave Farrell på Discogs 
(en) Dave Farrell på MusicBrainz 
(en) Dave Farrell på AllMusic 
(en) Dave Farrell på AllMusic 
(en) Dave Farrell på AllMusic 
Dave Farrell på Twitter 
Dave Farrell på Instagram
Don Everly

Isaac Donald «Don» Everly (født 1. februar 1937 i Kentucky, død 21. august 2021) var en amerikansk musiker og komponist som var medlem av duoen The Everly Brothers i perioden 1957–1973 og igjen fra 1983, sammen med sin yngre bror Phil Everly. Deres mor Margaret (født 1919) levde fortsatt da Don døde i 2021.Don Everly gav ut tre soloalbum i country-genren, som fikk lite oppmerksomhet. I 1976–1977 hadde han tre låter på Billboards countryliste, hvor den høyest plasserte, «Yesterday Just Passed my Way Again» nådde 50.-plass.
Duoen ble innvotert i Rock and Roll Hall of Fame i 1986, mens Don Everly ble valgt inn i 2019.


== Diskografi ==
Album

1974: Sunset Towers
1970: Don Everly
1977: Brother JukeboxSingler

Med plassering på "Hot Country Songs"
1970: «Tumbling Tumbleweeds»
1974: «Warmin' Up the Band»
1976: «Yesterday Just Passed My Way Again» (#50)
1977: «Love at Last Sight»
1977: «Since You Broke My Heart» (#84)
1977: «Brother Jukebox» (#96)
1981: «Let's Put Our Hearts Together»


== Referanser ==


== Eksterne lenker ==
(en) Don Everly – kategori av bilder, video eller lyd på Commons 
(en) Don Everly på Internet Movie Database 
(en) Don Everly hos The Movie Database 
(en) Don Everly på Discogs 
(en) Don Everly på MusicBrainz 
(en) Don Everly på AllMusic
Phil Everly

Philip Everly (født 19. januar 1939 i Chicago i USA, død 3. januar 2014) var en amerikansk musiker og komponist, kjent som medlem av duoen The Everly Brothers i perioden 1957–1973 og igjen fra 1983, sammen med sin eldre bror Don Everly.
Phil Everlys solokarriere var betydelig større enn hans brors. På sitt album fra 1983 hadde han med seg gitaristen Mark Knopfler og han sang duett med Cliff Richard på to låter, hvorav den ene var «She Means Nothing to me».
Duoen ble innvotert i Rock and Roll Hall of Fame i 1986.


== Diskografi ==
Album 

1973 Star Spangled Springer
1974 Phil's Diner
1974 There's Nothing Too Good For My Baby
1975 Mystic Line
1979 Living Alone
1983 Phil EverlySingler

Med plassering på "Hot Country Songs"
1980 «Dare to Dream Again» (#63)
1981 «Sweet Southern Love» (#52)
1987 «Who's Gonna Keep Me Warm» (#37)


== Referanser ==


== Eksterne lenker ==
(en) Philip Everly – kategori av bilder, video eller lyd på Commons 
(en) Phil Everly på Internet Movie Database 
(en) Phil Everly hos The Movie Database 
(en) Phil Everly hos Internet Broadway Database 
(en) Phil Everly på Discogs 
(en) Phil Everly på MusicBrainz 
(en) Phil Everly på AllMusic
Mark Oliver Everett

Mark Oliver Everett, mer kjent som Mr. E (født 10. april 1963 i Virginia, USA) er en amerikansk rockemusiker.
Han ble interessert i rockemusikk i tidlig alder, gjennom hans søster Elizabeth Everetts platesamling. Han begynte å spille slagverk i seksårsalderen, og spilte nok på familiens piano også. 
Musikkinteressen vokste og han begynte å skrive låter da han var bare ti år gammel, og han spilte inn låtene sine med kassettspiller.
Mark Everetts far, Hugh Everett III, var en kjent fysiker som kom opp med teorien om parallelle univers. Men faren døde tidlig av hjerteinfarkt, og Mark fikk en vanskelig oppvekst. Han ble arrestert av politiet flere ganger og skulket skolen mye. 
I 1992 ga Everett ut sitt første soloalbum som Mr. E, med navnet A Man Called E på plateselskapet Polydor. Singelen «Hello Cruel World» ble en passe suksess og ble flittig spilt på flere radiokanaler. Året etter, i 1993, kom det andre og seneste albumet som soloartist, Broken Toy Shop. Denne platen ble også utgitt på Polydor og var den siste kontraktfestede platen på selskapet, og han var nå fri fra kontrakten.
I 1995 startet han sammen med Jonathan "Butch" Norton, bandet Eels, som senere ble en stor suksess.
Da hans søster begikk selvmord og hans mor døde av kreft rundt 1997 hadde han allerede kommet langt i musikkarrieren sin. Eelsalbumet «Electro-Shock Blues» som av mange regnes som deres beste album, er en direkte respons til moren og søsteren. Etterhvert ga han ut flere album under navnet E og med Eels, og flyttet til California. 
Han er gift med russiske Natasha Kovaleva, som var hans tannlege.


== Diskografi ==
2003 Levity Soundtrack
1993 Broken Toy Shop
1992 A Man Called EMed Eels

1996 Beautiful Freak
1998 Electro-Shock Blues
2000 Daisies of the Galaxy
2001 Souljacker
2003 Shootenanny!
2005 Blinking Lights and Other Revelations


== Referanser ==


== Eksterne lenker ==
Offisielt nettsted 
(en) Mark Oliver Everett – kategori av bilder, video eller lyd på Commons 
(en) Mark Oliver Everett på Internet Movie Database 
(da) Mark Oliver Everett på Filmdatabasen 
(en) Mark Oliver Everett på Discogs 
(en) Mark Oliver Everett på Discogs 
(en) Mark Oliver Everett på MusicBrainz 
(en) Mark Oliver Everett på Songkick 
(en) Mark Oliver Everett på Songkick 
(en) Mark Oliver Everett på AllMusic
Betty Everett

Betty Everett (født 23. november 1939, død 17. august 2001) var en amerikansk sanger som var mest kjent for sangen «The Shoop Shoop Song (It's in His Kiss)», som var en stor hit i 1964.
Sangen ble brukt i filmen Jakten på Susan (orig. Desperately Seeking Susan) fra 1985 med Madonna med Everetts fremføring, og sangen fikk en ny renessanse i 1990 med filmen Mermaids – Hvordan selge sko til en havfrue (orig. Mermaids) (1990) med Cher i en av hovedrollene.


== Referanser ==


== Eksterne lenker ==
(en) Betty Everett på Internet Movie Database 
(en) Betty Everett hos The Movie Database 
(en) Betty Everett på Discogs 
(en) Betty Everett på MusicBrainz 
(en) Betty Everett på AllMusic
Kevin Eubanks

Kevin Eubanks (født 15. november 1957 i Philadelphia, Pennsylvania, USA) er en amerikansk jazzgitarist som tidligere var bandleder i det populære talkshowet The Tonight Show With Jay Leno.
Han var også bandleder for The Primetime Band i talkshowet The Jay Leno Show som varte i en kort periode etter at Jay Leno overlot stafettpinnen til Conan O'Brien i The Tonight Show.


== Referanser ==


== Eksterne lenker ==
(en-US) Offisielt nettsted 
(en) Kevin Eubanks – kategori av bilder, video eller lyd på Commons 
(en) Kevin Eubanks på Internet Movie Database 
(en) Kevin Eubanks hos The Movie Database
Eric Erlandson

Eric Erlandson (født 9. januar 1963 i Los Angeles, California, USA) er en amerikansk gitarist.
Erlandson var gitarist i bandet Hole fra oppstarten i 1989 til de ble splittet i 2002. Etter dette har han blant annet vært gitarist for Melanie C og Melissa Auf der Maur. Han var sammen med Kristen Pfaff, bassist i Hole 1993–1994, frem til hennes død 1994.


== Diskografi ==
2004 Auf Der Maur, Auf Der Maur
1998 Celebrity Skin, Hole
1997 My Body, The Handgrenade, Hole
1995 Ask For It, Hole
1994 Live Through This, Hole
1991 Pretty On The Inside, Hole


== Eksterne lenker ==
(en) Eric Erlandson – kategori av bilder, video eller lyd på Commons 
(en) Eric Erlandson på Internet Movie Database 
(en) Eric Erlandson hos The Movie Database 
(en) Eric Erlandson på Discogs 
(en) Eric Erlandson på MusicBrainz 
(en) Eric Erlandson på Songkick 
(en) Eric Erlandson på AllMusic
Jill Emery

Jill Emery (født 1962 i Los Angeles, California, USA) er en amerikansk bassist og kunstner. 
Emery var medlem av bandet Hole siden oppstarten i 1989 frem til hun i 1992 ble byttet ut med Leslie Hardy. Baksiden av omslaget på Holes album Pretty On The Inside fra 1991 er malt av Emery.


== Diskografi ==
1991 – Pretty On The Inside, Hole


== Eksterne lenker ==
(en) Jill Emery på Internet Movie Database 
(en) Jill Emery på Discogs 
(en) Jill Emery på MusicBrainz 
(en) Jill Emery på Songkick
Missy Elliott

Melissa Arnette Elliott, kjent under artistnavnet Missy Elliott (født 1. juli 1971 i Portsmouth, Virginia, USA), er en amerikansk sanger, tekstforfatter, plateprodusent med mere.
Hun er en av de største kvinnelige hiphopstjernene, og har hatt en lang rekke hiter, blant annet «The Rain (Supa Dupa Fly)», «She's a Bitch», «Get Ur Freak On» med flere. Hun har også skrevet flere hiter for andre musikere..


== Diskografi ==
1997 Supa Dupa Fly
1999 Da Real World
2001 Miss E...So Addictive
2002 Under Construction
2003 This Is Not A Test!
2005 The Cookbook
2006 Ching-a-Ling


== Referanser ==


== Eksterne lenker ==
Offisielt nettsted 
(en) Missy Elliott – kategori av bilder, video eller lyd på Commons 
(en) Missy Elliott på Internet Movie Database 
(fr) Missy Elliott på Allociné 
(en) Missy Elliott på AllMovie 
(en) Missy Elliott hos Rotten Tomatoes 
(en) Missy Elliott hos The Movie Database 
(en) Missy Elliott på Apple Music 
(en) Missy Elliott på Discogs 
(en) Missy Elliott på Discogs 
(en) Missy Elliott på Discogs 
(en) Missy Elliott på MusicBrainz 
(en) Missy Elliott på SoundCloud 
(en) Missy Elliott på Spotify 
(en) Missy Elliott på Songkick 
(en) Missy Elliott på Last.fm 
(en) Missy Elliott på AllMusic 
Missy Elliott på Twitter 
Missy Elliott på Facebook 
Missy Elliott på Instagram 
Missy Elliott på YouTube 
Missy Elliott på Myspace 
Missy Elliott på TikTok
Shirley Ellis

Shirley Ellis (født 19. januar 1929 i The Bronx, New York City, USA, død 5. oktober 2005) var en amerikansk soulsanger som hadde et par hiter i perioden 1964–1965 hvor hun «pratesang» teksten. Disse var «The Nitty Gritty» (1964), «The Name Game» og «Clapping Song (Clap Pat Clap Slap)» (begge i 1965). Samtlige var på ti-på-topp på USAs billboardliste. «Clapping Song» var også en stor hit i Storbritannia.


== Eksterne lenker ==
(en) Shirley Ellis på Discogs 
(en) Shirley Ellis på MusicBrainz 
(en) Shirley Ellis på Last.fm 
(en) Shirley Ellis på Genius — sangtekster 
(en) Shirley Ellis på AllMusic
Jay Epae

Jay Epae (født Nicholas Epae i 1932 i Taranaki, New Zealand, død 8. september 1994) var en sanger av maorisk-opprinnelse som fikk en stor hit med sangen «Putti Putti». Epae flyttet til USA i 1957 og var relativt lite kjent i hjemlandet sitt.


== Diskografi ==
1962 Wassa Matta You/Dance With Me Lulu
1962 Hokey Pokey Hully Gully/Jungle Speaks
1961 Hula Cha/It's Driving Me Wild
1960 Hawaiian Melody/Putti Putti


== Referanser ==


== Eksterne lenker ==
(en) Jay Epae på Internet Movie Database 
(en) Jay Epae
Brad Delson

Bradford Philip Delson (født 1. desember 1977 i Agoura Hills, California, USA) er gitarist i Linkin Park. Han kalles «Big Bad Brad» og bruker derfor signaturen BBB.


== Bakgrunn ==
Brad Delson gikk på Agoura High School der han møtte Mike Shinoda og Mark Wakefield. Shinoda, Wakefield og Delson ville senere starte et band som het Super Xero. Wakefield hadde alltid ønsket å danne et berømt band og fikk Shinoda og Delson til å bli med. De begynte å spille sammen på Cobalt Cafe, en liten café i byen der de pleide å spille sammen med Hoobastank. Men bandet varte ikke lenge, og etter hvert sluttet Delson i bandet for å studere jus.
Før Delson sluttet, spilte han inn et album med dem, Xero, som ikke fikk mye oppmerksomhet.
Mens Delson studerte i California møtte han produsenten Jeff Blue som ville hjelpe bandet med å få kontrakt. Da Delson fikk høre at Wakefield hadde sluttet i bandet, var Jeff Blue behjelpelig med å finne en ny vokalist, Chester Bennington. Bandet skiftet navn til Hybrid Theory og lagde EP-en Hybrid Theory. Den skapte tilstrekkelig oppmerksomhet til at de fikk platekontrakt med Warner Bros Records.


== Privatliv ==
Delson giftet seg med Elisa Delson i 2003. Elisa Delson skriver manuskriptet til serien Everwood.


== Veldedighet ==
Brad Delson har gitt penger til Little Kids Rock, som er en organisasjon som gir instrumenter til små barn for at de skal kunne begynne å spille i tidligere alder.


== Referanser ==


== Eksterne lenker ==
Offisielt nettsted 
(en) Brad Delson – kategori av bilder, video eller lyd på Commons 
(en) Brad Delson på Internet Movie Database 
(en) Brad Delson på Discogs 
(en) Brad Delson på MusicBrainz 
(en) Brad Delson på AllMusic
Roy Eldridge

Roy Eldridge (født 30. januar 1911 i Pittsburgh i Pennsylvania i USA, død 6. februar 1989) var en amerikansk jazztrompetist i swing-æraen.
Eldridge spilte i noen av de mest kjente orkestrene:

Fletcher Henderson
Gene Krupa
Artie Shaw
Benny Goodman
Count Basie


== Referanser ==


== Eksterne lenker ==
(en) Roy Eldridge – kategori av bilder, video eller lyd på Commons 
(en) Roy Eldridge på Internet Movie Database 
(en) Roy Eldridge på Discogs 
(en) Roy Eldridge på MusicBrainz 
(en) Roy Eldridge på AllMusic
Duane Eddy

Duane Eddy (født 26. april 1938 i Corning i New York i USA) er en amerikansk rockemusiker.
Eddys «Rebel Rouser» fra juli 1958 er en av 1950-tallets mest populære instrumentale rock and roll-hiter. Noen av hans populære oppfølgere var «Peter Gunn» og  «Shazam». 
Eddy var den som innførte «twang» i rock'n'rollen. Han er den mest fremgangsrike instrumentalisten i rockehistorien, og han har solgt over 100 millioner album.


== Referanser ==


== Eksterne lenker ==
Offisielt nettsted 
(en) Duane Eddy – kategori av bilder, video eller lyd på Commons 
(en) Duane Eddy på Internet Movie Database 
(en) Duane Eddy på Discogs 
(en) Duane Eddy på MusicBrainz 
(en) Duane Eddy på Spotify 
(en) Duane Eddy på Songkick 
(en) Duane Eddy på AllMusic
Philippe Starck

Philippe Starck (født 18. januar 1949) er en fransk designer. Han formgir vanligvis hverdagsprodukter, alt fra tannbørster til stoler, ofte i et stramt og forenklet formspråk. Eksempler på design av Starck: Appelsinpressen Juicy Salif for firmaet Alessi, en motorsykkel for Aprilia og en datamus for Microsoft.


== Referanser ==


== Eksterne lenker ==
(en) Offisielt nettsted 
(en) Philippe Starck – kategori av bilder, video eller lyd på Commons 
(en) Philippe Starck på Internet Movie Database 
(en) Philippe Starck på Discogs
Antonio Saca

Elías Antonio («Tony») Saca González (født 9. mars 1965) er en salvadoransk politiker. Han ble valgt 21. mars 2004 for å etterfølge Francisco Flores som El Salvadors president. Saca stammer fra palestinske immigranter som kom til El Salvador tidlig på 1900-tallet. Representerer partiet Ghana, etter at han gikk ut av det høyreorienterte, ARENA, i 2011.
Vinner av presidentvalget i El Salvador 2009, Mauricio Funes, overtok embetet 1. juni 2009.


== Referanser ==
Mugg

Mugg kan vise til:

Muggsopp
Sagmugg, et kallenavn på sagflis
En hestesykdom, se mugg (hestesykdom)
Et bomullsstoff, se mugg (tekstil)
Klauv

For fjellet Klauv, se Klauv (Haugesund).En klauv eller klov er hornkapselen som omgir tærnes siste ledd (endefalang) hos klovdyr. Kloven er i realiteten en omdannet klo som er bygd på lignende måte og har en tilsvarende funksjon som en hov. Den tilsvarer også primatenes negl.


== Klauver og klauvdyr ==
En klauv er essensielt sett et par hover, på tå nummer 3 og 4 på foten. Vanligvis brukes uttrykket om selve den ytterste horndelen av tåa, tilsvarende våre negler. Hos de fleste hovdyr vil også bitærne (tå nummer 2 og 5) være frie og bære egne negler. Uttrykket brukes av og til også om hele foten.


== Pleie av klauver hos husdyr ==
Klovpleie på kyr har blitt svært viktig i de senere år i moderne landbruk. Slik som våre negler, vokser klauver hele tiden. Kyrs klauver vokser med om lag 6 centimeter i året. I et fritt liv ville klauven bli slitt ned av bruk, og når kyrne sto på betonggulv slites også klauvene, om ikke helt rett. Nå som det har blitt mer og mer vanlig med gummimatter i fjøs (påbudt fra 2006), har behovet for kløvpleie økt. Selv om kyrne går ute noen måneder, står de det meste av året på en gummimatte i fjøsen med nesten ingen slitasje på klovene.


== Se også ==
Hov
Klo


== Referanser ==
Storslindvatnet

Storslindvatnet er en innsjø i Selbu kommune i Trøndelag. Den er regulert som magasin for Slind kraftverk.


== Referanser ==
Leavnnjašjávri

Leavnnjašjávri er en innsjø i Porsanger kommune i Finnmark. Den ligger i Lakselvas nedbørfelt og har utløp mot øst gjennom Leavnnjašjohka.
Innsjøen kalles på folkemunne Livnnas og er et populært mål for både ski- og snøscooter-folk, gjerne med utgangspunkt i Skoganvarre. Følger man løypenettet sørvestover kan man ta seg til Joatkajávri fjellstue i Alta eller til Mollesjohka fjellstue, noe lenger sør, i Karasjok kommune. Nordover kommer man til Klemetstad utenfor Lakselv.
Nord for Leavnnjašjávri ligger Stabbursdalen nasjonalpark, og nasjonalparkgrensa følger nordbredden av innsjøen.


== Referanser ==
Granvinsvatnet

Granvinsvatnet er en innsjø i Granvin kommune i Hordaland (Vestland fylke). Den har et areal på 4,1 km² og ligger 24 moh. og har utløp til Granvinfjorden via Granvinelva. Langs vestsiden innsjøen ligger den nedlagte Hardangerbanen og langs østsiden riksvei 7.


== Referanser ==
Nåsavatnet

Nåsavatnet er en innsjø i Hustadvika kommune i Møre og Romsdal. Den har utløp mot øst til Sagelva. De største tilløpene er Nåsaelva fra sør og fra vest Oselva og Åsaelva.


== Referanser ==
Čorotjávri

Čorotjávri er en innsjø i Karasjok kommune i Finnmark. Den ligger lengst vest i kommunen, rundt 12 kilometer sørøst for Iešjávri. Čorotjávri har utløp mot nordvest til Čorotjárjohka, ei sideelv til Iešjohka. Det største tilløpet er fra Beatnajohka, som munner ut i nordøst.


== Referanser ==
Latnetjávri

Latnetjávri er en innsjø i Kautokeino kommune i Finnmark.


== Referanser ==
Østre Grimevann

Østre Grimevann er en innsjø i Stigselvvassdraget i Lillesand kommune i Agder fylke. Innsjøen ligger 43,6 meter over havet og har et areal på 3,9 kvadratkilometer. Største dyp er 105 m. Nedbørsfeltet til Østre Grimevann, inkludert øvre del av Stigselvvassdraget, er 71 kvadratkilometer. Årlig tilsig er 70 millioner kubikkmeter.Hovedinnløp til Østre Grimevann er Grimeelva, som er tilførselen fra den øvre delen av Stigselvvassdraget. Også Vestre Grimevann renner ut i Østre Grimevann. Vannet har flere mindre tilførselsbekker, blant annet bekken fra Tvieidtjønna, Vatnebekken, Urdalsbekken, bekken fra Skjebbetjønn og bekken fra Eftevann på Bjørkestøl. Utløp for Østre Grimevann er Kaldvellelva.
Østre Grimevann reguleres med Heldal stem (demning) ved innløpet til Kaldvellelva. Reguleringen opprettholder en konstant vannstand på 42,63 moh.
Vannet er rikt på fisk – det er totalt fire forskjellige fiskeslag i Østre Grimevann: ørret, abbor, ål og trepigget stingsild. På 1960 og 70-tallet ble ørret, røye og lagesild helt utryddet på grunn av sur nedbør. I tiårene som fulgte gjennomførte Grimevann fiskelag et omfattende redningsprosjekt med innsjøkalking, bekkekalking og utsetting av stedegen fisk. Ørretstammen er i dag helt rehabilitert. De siste årene har sporadisk fangst av røye og lagesild forekommet, et tegn på at også disse fiskestammene er under rehabilitering.
Informasjon om fritidsfiske og fiskekort finnes på nettsiden til Grimevann fiskelag. Sportsfiskeforeningen Skitt fiske har gode råd om fiske og fiskeplasser på sine nettsider.
Næringsgrunnlaget i området er skogbruk og jordbruk. Ved Østre Grimevann ligger gårdsbrukene Nedre Grimenes, Øvre Vatne og Nedre Vatne. Vannet har vært en viktig ferdselsvei siden de første bosetninger ble etablert her allerede i folkevandringstiden.
Vannet ligger i et populært turområde og benyttes mye for rekreasjon, som bading, fisking og kanopadling. Populære utfluktsmål er Grimøya, Vassnes, Langodden, Furøya, Bjørkøya, Østre Buene og Nesset.
Østre Grimevann ble i 1993, sammen med resten av Stigselvvassdraget, vernet mot regulering og kraftutbygging gjennom Verneplan IV for vassdrag. (NVE kaller vassdraget Grimeelva.) Verneforskriftene er gitt i Forskrift om rikspolitiske retningslinjer for vernede vassdrag.
Østre Grimevann er drikkevannskilde og inntaksreservoar for Lillesand kommune.
Etymologi: Tilsvarende opprinnelse som Grimenes.


== Referanser ==


== Eksterne lenker ==
Grimevann fiskelag
Skitt Fiske Lillesand
Salg av fiskekort: mittfiske.no
Padle- og badetips: padleperler.no
Padleguide: adrenaline.no
Vassdragsplan for Stigselvvassdraget
Lagesildbestanden i Vestre Grimevann: niva.no
Kart med stedsnavn i Grimevannene
Flåte (innsjø)

Flåte er en innsjø i kommunene Skien og Bamble i Telemark. Vannet har sitt hovedtilløp fra Langen, og dreneres via Mevann og Hellestveitvann til Gyteelva og Herreelva og videre ut i Frierfjorden. Systemet utgjør en vesentlig del av Herrevassdraget. Flåte er drikkevannskilde for Bamble kommune.


== Referanser ==